wannaphong/clean_thaiwikipedia huggingface dataset:
# 1 E+10 m²
thumb|ประเทศปานามา มีพื้นที่ 78,200 ตารางกิโลเมตร
thumb|170px|ประเทศโปรตุเกส มีพื้นที่ 92,391 ตารางกิโลเมตร
1 E+10 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ตารางกิโลเมตร

พื้นที่ขนาดน้อยกว่า 10,000 ตารางกิโลเมตร

 10,000 ตารางกิโลเมตร เทียบได้ดังนี้:
 1 E+10 m² หรือ 1 E10 m² หรือ 1×1010 ตร.ม. ในรูป สัญกรณ์วิทยาศาสตร์
 1,000,000 เฮกตาร์
 3,861 ตารางไมล์
 วงกลมที่มีรัศมีประมาณ 56 กิโลเมตร
 สี่เหลี่ยมจัตุรัสที่มีความยาวด้าน 100 กิโลเมตร

 ตัวอย่าง 
 10,323 ตร.กม. — จังหวัดบุรีรัมย์
 10,452 ตร.กม. — ประเทศเลบานอน
 10,458 ตร.กม. — เกาะฮาวาย (เกาะใหญ่) เกาะที่ใหญ่ที่สุดในประเทศสหรัฐอเมริกา
 10,908 ตร.กม. — คอซอวอ
 11,300 ตร.กม. — แกมเบีย
 11,571 ตร.กม. — กาตาร์
 12,200 ตร.กม. — วานูอาตู
 12,891 ตร.กม. — จังหวัดสุราษฎร์ธานี
 13,812 ตร.กม. — ประเทศมอนเตเนโกร
 13,940 ตร.กม. — บาฮามาส
 14,874 ตร.กม. — ประเทศติมอร์-เลสเต
 17,000 ตร.กม. — รัฐฮาวาย ประเทศสหรัฐอเมริกา
 17,363 ตร.กม. — ราชอาณาจักรสวาซิแลนด์
 17,800 ตร.กม. — คูเวต
 18,270 ตร.กม. — ฟิจิ
 19,483 ตร.กม. — จังหวัดกาญจนบุรี
 20,107 ตร.กม. — จังหวัดเชียงใหม่
 20,273 ตร.กม. — สโลวีเนีย
 20,494 ตร.กม. — จังหวัดนครราชสีมา จังหวัดที่มีขนาดใหญ่ที่สุดในประเทศไทย
 20,770 ตร.กม. — อิสราเอล
 21,040 ตร.กม. — เอลซัลวาดอร์
 22,451 ตร.กม. — ประเทศอิสราเอล
 22,966 ตร.กม. — ประเทศเบลีซ
 23,000 ตร.กม. — ประเทศจิบูตี
 25,333 ตร.กม. — สาธารณรัฐมาซิโดเนีย
 25,700 ตร.กม. — เกาะซิซิลี ประเทศอิตาลี
 26,388 ตร.กม. — ประเทศรวันดา
 27,750 ตร.กม. — ประเทศเฮติ
 27,830 ตร.กม. — ประเทศบุรุนดี
 28,051 ตร.กม. — ประเทศอิเควทอเรียลกินี
 28,450 ตร.กม. — หมู่เกาะโซโลมอน
 28,748 ตร.กม. — ประเทศแอลเบเนีย
 29,800 ตร.กม. — ประเทศอาร์มีเนีย
 30,355 ตร.กม. — ราชอาณาจักรเลโซโท
 30,510 ตร.กม. — ราชอาณาจักรเบลเยี่ยม
 32,900 ตร.กม. — ทะเลสาบแทนแกนยิกา
 33,843 ตร.กม. — ประเทศมอลโดวา
 35,980 ตร.กม. — สาธารณรัฐจีน
 36,125 ตร.กม. — ประเทศกินี-บิสเซา
 41,290 ตร.กม. — ประเทศสวิตเซอร์แลนด์
 41,526 ตร.กม. — ราชอาณาจักรเนเธอร์แลนด์
 43,094 ตร.กม. — ราชอาณาจักรเดนมาร์ก
 45,226 ตร.กม. — ประเทศเอสโตเนีย
 47,000 ตร.กม. — ราชอาณาจักรภูฏาน
 48,730 ตร.กม. — สาธารณรัฐโดมินิกัน
 48,845 ตร.กม. — ประเทศสโลวาเกีย
 51,100 ตร.กม. — ประเทศคอสตาริกา
 51,129 ตร.กม. — ประเทศบอสเนียและเฮอร์เซโกวีนา
 53,675 ตร.กม. — ภาคตะวันตกของประเทศไทย
 56,542 ตร.กม. — ประเทศโครเอเชีย
 56,875 ตร.กม. — ประเทศโตโก
 57,750 ตร.กม. — ทะเลสาบมิชิแกน
 64,589 ตร.กม. — ประเทศลัตเวีย
 65,200 ตร.กม. — ประเทศลิทัวเนีย
 65,610 ตร.กม. — ประเทศศรีลังกา
 69,700 ตร.กม. — ประเทศจอร์เจีย
 70,280 ตร.กม. — ประเทศไอร์แลนด์
 70,715 ตร.กม. — ภาคใต้ของประเทศไทย
 71,740 ตร.กม. — ประเทศเซียร์ราลีโอน
 78,200 ตร.กม. — ประเทศปานามา
 78,782 ตร.กม. — ประเทศสกอตแลนด์
 78,866 ตร.กม. — สาธารณรัฐเช็ก
 82,000 ตร.กม. — ทะเลสาบสุพีเรีย
 82,300 ตร.กม. — เทศบาลนครฉงชิ่ง สาธารณรัฐประชาชนจีน
 82,880 ตร.กม. — สหรัฐอาหรับเอมิเรตส์
 83,870 ตร.กม. — ประเทศออสเตรีย
 86,600 ตร.กม. — ประเทศอาเซอร์ไบจาน
 88,361 ตร.กม. — ประเทศเซอร์เบีย
 78,782 ตร.กม. — รัฐเมน ประเทศสหรัฐอเมริกา
 92,300 ตร.กม. — ประเทศจอร์แดน
 92,391 ตร.กม. — ประเทศโปรตุเกส
 93,030 ตร.กม. — ประเทศฮังการี

พื้นที่ขนาดมากกว่า 100,000 ตารางกิโลเมตร
# อารามวัลท์ซัสเซิน
อารามวัลท์ซัสเซิน  เป็นอารามนักพรตหญิงของคณะซิสเตอร์เชียน เดิมเป็นแอบบีย์ของนักพรตชาย ตั้งอยู่บนฝั่งแม่น้ำวอนเดร็บที่วัลท์ซัสเซินในรัฐบาวาเรียไม่ไกลจากพรมแดนเยอรมนีที่ติดกับเช็กเกีย

 การก่อตั้งครั้งแรก 
อารามวัลท์ซัสเซินเป็นแอบบีย์แห่งแรกของคณะซิสเตอร์เชียนในบาวาเรียที่ก่อตั้งขึ้นโดยเยอร์วิคแห่งโวลมุนดชไตน์ผู้เป็นนักพรตคณะเบเนดิกตินแห่งอารามซิเกอแบร์ก โดยได้รับการอนุมัติจากคอนราดอธิการเดิมของเยอร์วิค ผู้ต่อมาเป็นบิชอปแห่งเรเกนสบูร์ก ตัวโบสถ์เดิมก่อสร้างระหว่าง ค.ศ. 1128 ถึง ค.ศ. 1132 สมาชิกของอารามเดิมถูกส่งมาจากแอบบีโฟลเคนโรดาในทูริงเกีย จากสายแอบบีโมริมอนด์ เจ้าอาวาสองค์แรกได้รับการเลือกตั้งในปี ค.ศ. 1133

ต่อมาแอบบีย์ก็ขยายตัวและมีความสำคัญเพิ่มมากขึ้น เมื่อจำนวนนักพรตมากขึ้นวอลด์ซาสเซนก็ขยายตัวออกไปก่อตั้งแอบบีย์ในที่อื่น ๆ ที่รวมทั้งเซดลิทซ์, ออสเซกก์ในโบฮีเมีย, วอลเดอร์บาค และอีกหลายแห่ง ในปี ค.ศ. 1147 พระเจ้าคอนราดที่ 3 แห่งเยอรมนีก็พระราชทานให้แอบบีย์ได้รับ "อิมพีเรียลอิมมีเดียซี" (Reichsunmittelbar) ซึ่งทำให้วัลท์ซัสเซินมีฐานะเป็นอิมพีเรียลแอบบีย์ (Imperial abbey) 

ตั้งแต่กลางคริสต์ศตวรรษที่ 14 เป็นต้นมาวอลด์ซาสเซนก็ประสบกับความรุ่งเรืองและความเสื่อมโทรมสลับกันมา สงคราม ความอดอยาก การเก็บภาษีอันเกินเลย และการถูกทำร้ายทำลายโดยฮุสไซท์ทำความเสียหายให้แก่แอบบีย์อย่างหนัก ระหว่างสงครามบาวาเรียในปี ค.ศ. 1504 อาราม โบสถ์ และสิ่งก่อสร้างสำหรับการเกษตรกรรมก็ถูกเผา แต่ก็ได้รับการสร้างใหม่ทันทีหลังจากนั้น และได้รับการสถาปนาเป็นวัดในปี ค.ศ. 1517

ในปี ค.ศ. 1525 ตัวสิ่งก่อสร้างบางส่วนก็ถูกทำลายอีกครั้งหนึ่งระหว่างสงครามชาวนา แต่ก็มาได้รับการปฏิสังขรณ์โดยจอร์จที่ 3 ระหว่าง ค.ศ. 1531 ถึง ค.ศ. 1537 

ระหว่าง ค.ศ. 1531 ถึง ค.ศ. 1537 ระหว่างการปฏิรูปศาสนาทางแอบบีย์ก็ได้รับการบริหารโดยเจ้าหน้าที่ที่แต่งตั้งมาจากภายนอก เช่นเมื่อฟรีดริชที่ 3 ผู้คัดเลือกแห่งพาลาทิเนตแต่งตั้งให้น้องชายมาดำรงตำแหน่ง นักพรตถูกกดดันให้สึกหรือหนี หรือไม่ก็ถูกสังหาร สถานะการณ์ดำเนินอยู่เช่นนั้นราวร้อยปี และในระหว่างนั้นตัวสิ่งก่อสร้างก็ถูกเผาราบระหว่างสงครามสามสิบปี

หลังจากการลงนามในสนธิสัญญาสันติภาพเวสต์ฟาเลียแล้ว คริสตจักรโรมันคาทอลิกก็ได้รับการฟื้นฟูขึ้นมาอีกครั้งในบาวาเรีย ในปี ค.ศ. 1669 วัลท์ซัสเซินก็กลับคืนมาเป็นของคณะซิสเตอร์เชียนและในปี ค.ศ. 1690 อัลเบรชท์ก็ได้รับเลือกให้เป็นอธิการคนแรกของอธิการรุ่นที่สอง หลังจากนั้นตัวโบสถ์ก็ได้รับการก่อสร้างใหม่ขึ้นอย่างงดงาม แอบบีย์มีชื่อในเรื่องการให้ความช่วยเหลือแก่คนทั่วไปโดยเฉพาะระหว่างความอดอยากที่เกิดขึ้นในปี ค.ศ. 1702 ถึงปี ค.ศ. 1703 และในปี ค.ศ. 1772 ถึงปี ค.ศ. 1773 และระหว่างการปฏิวัติฝรั่งเศส ภายใต้การนำของอทานาเซียส (ค.ศ. 1793–ค.ศ. 1803) แอบบีย์ก็กลายเป็นศูนย์กลางของการศึกษา

เมื่อแอบบีย์มาถูกยุบเลิกระหว่างการปฏิรูปดินแดนในปี ค.ศ. 1803 นักพรตที่มีอยู่ด้วยกันกว่าแปดสิบองค์ก็ถูกบังคับให้สึก

 การฟื้นตัว 
ในปี ค.ศ. 1863 ส่วนที่ยังหลงเหลืออยู่ของแอบบีย์ก็ถูกซื้อโดยนักพรตหญิงคณะซิสเตอร์เชียน และก่อตั้งเป็นอารามนักพรตหญิงและเปิดโรงเรียนสำหรับสตรี ในระยะแรกแอบบีย์ยังมีฐานะเป็นไพรออรี (priory) แต่ต่อมาก็ได้รับการยกฐานะให้เป็นแอบบีย์ในปี ค.ศ. 1925

ในปี ค.ศ. 1969 แอบบีย์ก็ได้รับการเลื่อนฐานะอีกครั้งขึ้นเป็นบาซิลิกาไมเนอร์ 

 สถาปัตยกรรม 
ตัวสิ่งก่อสร้างและการตกแต่งภายในเป็นสถาปัตยกรรมแบบบาโรก แต่สิ่งที่มีชื่อเสียงคือห้องสมุด ที่เป็นพิพิธภัณฑ์เซรามิก
# ไรต์เฮียร์ไรต์นาว (เพลงแฟตบอยสลิม)
ไลต์เฮียร์ไลต์นาว เป็นซิงเกิลของแฟตบอยสลิม ออกจำหน่ายที่ 19 เมษายน พ.ศ. 2542 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่สอง อยู่ในอัลบั้มชุด You've Come a Long Way, Baby
# เกรโบ
เกรโบ  หรือ เกรโบร็อก (grebo rock) เป็นแนวเพลงย่อยของออลเทอร์นาทิฟร็อก ที่รวมอิทธิพลจาก พังก์ร็อก ดนตรีอิเล็กทรอนิกส์แดนซ์ ฮิปฮอปและไซเคเดลิก ดนตรีเกรโบมีอยู่ในช่วงปลายทศวรรษ 1980 และต้นทศวรรษ 1990 ก่อนที่กรันจ์และบริตป็อปจะเป็นที่นิยิมไปทั่วโลก

ประวัติ
คำว่า "grebo" แต่เดิมถูกใช้เป็นศัพท์สแลงที่อธิบายถึงคนขับมอเตอร์ไซค์และแฟนเพลงร็อกที่มีผมยาว "grebo" ได้ถูกนำมาใช้อีกครั้งโดยวง พอปวิลอีตอิตเซลฟ์ (Pop Will Eat Itself) เป็นตัวแทนของวัฒนธรรมย่อยสหราชอาณาจักรในช่วงปลายทศวรรษ 1980 และต้นทศวรรษ 1990 ส่วนใหญ่มักจะมีฐานความนิยมในอิงลิชมิดแลนด์Vladimir Bogdanov (editor), All Music Guide to Electronica: The Definitive Guide To Electronic Music, page 404 (Backbeat Books, 2001). . Quote: "Honing a fusion of rock, pop, and rap which they dubbed 'grebo', the Poppies kickstarted a small revolution." รวมถึงศูนย์กลางที่เมืองเบอร์มิงแฮม

วงเกรโบยุคแรกได้แก่ พอปวิลอีตอิตเซลฟ์ (ที่มีเพลงชื่อ "Oh Grebo I Think I Love You" และ "Grebo Guru") เดอะวันเดอร์สตัฟ (The Wonder Stuff) เน็ดส์อะตอมิกดัสต์บิน (Ned's Atomic Dustbin) คาเตอร์ยูเอสเอ็ม (Carter USM) เครซีเฮด (Crazyhead) เดอะบอมปาร์ตี (The Bomb Party) เดอะฮันเตอร์คลับ (The Hunters Club) สคัมพัปส์ (Scum Pups) และเกย์ไบเกอส์ออนแอซิด (Gaye Bykers On Acid) คำว่าเกรโบเป็นคำที่ใช้อธิบายถึงวง จีซัส โจนส์ (Jesus Jones) ที่ประสบความสำเร็จทั้งในสหรัฐอเมริกาและสหราชอาณาจักรhttp://www.answers.com/topic/live-at-the-marquee-rock-album-9
# คาร์มาโคมา
"คาร์มาโคมา"  เป็นเพลงของวงทริปฮอป แมสซีฟแอตแทก ซิงเกิลที่สามและสุดท้ายจากอัลบั้ม Protection ที่วางจำหน่าย วันที่ 20 มีนาคม ค.ศ. 1995 เพลงนี้ที่ประกอบด้วยเสียงร้องแร็ปจากสมาชิกในวง ทรีดี และทรีกกี  ทรีกกียังทำ "Karmacoma" เวอร์ชันของตัวเองในชื่อ "Overcome" ในอัลบั้มเปิดตัวของเขา Maxinquaye

แมสซีฟแอตแทก ทำเวอร์ชันที่สอง (โดยไม่มี ทรีกกี) เปลี่ยนชื่อเป็น "Fake the Aroma" ในอัลบั้ม The Help Album อัลบั้มรวบรวมเพื่อการกุศล War Child

 แซมเพิล 
เพลงนี้ได้นำจังหวะบางส่วนของเพลง  Sajan Aaja ของ Alka Yagnikhttps://www.whosampled.com/sample/176164/Massive-Attack-Tricky-Karmacoma-Alka-Yagnik-Aaja-Sajan-Aaja/ ท่อนคอรัส (ที่ 0:54) นำมาจากโอเพลงเปรา Prince Igor ของ Alexander Borodin เสียงเบสไลน์ ในเวอร์ชัน Portishead remix นำมาจากเพลง "Melody" ของ Serge Gainsbourg จากอัลบั้ม Histoire de Melody Nelson ปี 1971https://www.whosampled.com/remix/39044/Massive-Attack-Karmacoma-(Portishead-Experience)-Massive-Attack-Tricky-Karmacoma/

 รายชื่อเพลง 
 "Karmacoma" – 5:21
 "Karmacoma" (Bumper Ball Dub) – 6:01
 "Karmacoma" (The Napoli Trip Mix) – 6:10
 "Karmacoma" (Portishead Experience Mix) – 4:03
 "Karmacoma" (Ventom Dub Special) – 6:08
 "Karmacoma" (UNKLE Situation Mix) – 5:42
# ไรต์เฮียร์ไรต์นาว (เพลงจีซัสโจนส์)
"ไลต์เฮียร์ไลต์นาว" (Right Here, Right Now) เป็นซิงเกิลที่เขียนโดย ไมค์ เอ็ดเวิดส์ และบันทึกเสียงโดย จีซัสโจนส์ อยู่ในอัลบั้มชุดเดาต์ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 31 เมื่อปี พ.ศ. 2533 แล้วยังขึ้นชาร์ตอันดับ 2 บนบิลบอร์ดฮอต 100www.billboard.comในปี พ.ศ. 2534 และ ขึ้นโมเดิร์นร็อกชาร์ตอยู่ในอันดับสูงสุดคืออันดับที่ 1

เนื้อหา
เพลงได้แรงบันดาลใจจากเหตุการณ์ในยุโรปตะวันออกในช่วงปลายทศวรรษที่ 1980 และ 1990 เช่นการล่มสลายของกำแพงเบอร์ลินJesus Jones Archive
# โอกันดั้ม
GN-000 โอกันดั้ม(ญี่ปุ่น: 0ガンダム  ;อังกฤษ:0 Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มดับเบิลโอ และเป็นหุ่นยนต์เครื่องเดียวในภาคนี้ที่ได้รับการออกแบบโดยคุนิโอะ โอคาวาระ รูปร่างของโอกันดั้มนั้นดัดแปลงมาจากกันดั้มจากโมบิลสูทกันดั้ม

 เนื้อเรื่อง 
โอกันดั้มเป็นกันดั้มรุ่นแรกของเซเลสเชี่ยลบีอิ้ง มีลักษณะเป็นโมบิลสูทแบบทั่วไปซึ่งใช้อาวุธเป็นบีมเซเบอร์ บีมกัน และโล่ ซึ่งเป็นรูปแบบมาตรฐานของกันดั้มซึ่งใช้GNไดรฟ์เป็นเตาพลังงานในรุ่นต่อๆมา โอกันดั้มยังมีลักษณะพิเศษซึ่งเรียกว่า GN เฟเธอร์ นั่นคือGNไดรฟ์จะแผ่อนุภาคออกมาเป็นแบบปีกเทวทูตเพื่อรบกวนการทำงานของอุปกรณ์อิเล็กทรอนิกในระยะใกล้เคียงและยังเป็นผลทางจิตวิทยาให้ศัตรูหวาดกลัว แต่เนื่องจากGNคอนเดนเซอร์ที่ใช้ในขณะนั้นเก็บประจุได้น้อยจึงไม่มีการพัฒนาต่อ

ในสงครามกลางเมืองที่สาธารณรัฐเคอร์ดิช รีบอนส์ อัลมาร์คได้ใช้โอกันดั้มเพื่อทำการทดสอบประสิทธิภาพของกันดั้มรุ่นแรกในการขัดขวางปฏิบัติการ ทางทหาร โดยตอนแรกรีบอนส์นั้นจะฆ่าทหารทุกคนในการสู้รบ แต่ก็ได้ปล่อยทหารเด็ก โซรัน อิบราฮิมไปเมื่อเห็นสายตาที่เขามองโอกันดั้มด้วยความเทิดทูนเพราะคิดว่าช่วยตนไว้

ในช่วงที่กันดั้มรุ่นที่สามออกปฏิบัติการนั้น ส่วนGNไดรฟ์ของโอกันดั้มถูกถอดออกเพื่อให้ทีมสนับสนุนของเซเลสเชี่ยลบีอิ้ง เฟเรชเตใช้กับกันดั้มรุ่นที่สอง หลังจากที่เฟเรชเตได้ยุบหน่วยและรวมกลับเข้าไปกับองค์กรหลักจึงได้นำGNไดรฟ์ของโอกันดั้มมาใช้สร้างทวินไดรฟ์ซิสเต็มของ GN-0000 ดับเบิลโอกันดั้ม

โอกันดั้มนั้นในที่สุดก็ได้ทาสีใหม่เป็นสีน้ำเงิน แดงและเหลืองบนพื้นขาวแทนสีเทาบนพื้นขาวแบบเดิม และได้เตรียมการเพื่อให้เป็นกำลังเสริมของกันดั้มไมสเตอร์ในการต่อสู้กับอินโนเวเตอร์ แต่เนื่องจากไม่มีGNไดรฟ์จึงใช้วิธีติดตั้งถังประจุอนุภาคGNแทนGNไดรฟ์ทำให้ต่อสู้ได้เป็นเวลาจำกัด ซึ่งรูปแบบนี้ของโอกันดั้มเรียกว่าแบบ A.C.D

ลาซเซ ไอออนได้ใช้โอกันดั้มเพื่อช่วยเหลือคนอื่นๆในการป้องกันยานปโตเลมิออสในการต่อสู้ครั้งสุดท้ายกับอินโนเวเตอร์ แต่ก็ต้องสละเครื่องเมื่อพลังงานหมดในที่สุด ซึ่งรีบอนส์ได้เอาGNไดรฟ์ที่ชิงมาจากดับเบิ้ลโอกันดั้มติดเข้าไปแทนเพื่อใช้ต่อสู้กับเซ็ตสึนะ เอฟ เซย์เอย์ต่อหลังจากที่ รีบอนส์กันดั้ม ได้รับความเสียหายอย่างหนัก และโอกันดั้มก็ถูกทำลายในการต่อสู้กับกันดั้มเอกเซียของเซ็ตสึนะ

 รูปแบบอื่นๆ 
 GN-000FA ฟุลอาเมอร์โอกันดั้ม 
ปรากฏตัวในเรื่องสั้นชุด กันดั้ม 00V

เกราะฟุลอาเมอร์นี้ออกแบบโดยวิศวกรเชอริลีน ไฮด์ สำหรับเพิ่มพลังในการต่อสู้ของโอกันดั้มเพื่อให้สามารถสู้กับโมบิลสูทรุ่นใหม่ๆได้ เกราะฟุลอาเมอร์ของโอกันดั้มนี้ดัดแปลงมาจากเกราะของกันดั้มเวอร์เชียและสามารถสร้างบาเรียร์GNฟิลด์ได้เหมือนกัน เกราะนี้ติดอาวุธไว้เป็นบีมกันสองลำกล้องที่แขนขวา บีมบาซูก้าที่ไหล่ซ้าย และปืนวัลแคนแบบถอดได้ติดหัว แม้จะหนักมากแต่ด้วยคุณสมบัติของอนุภาคGNความคล่องแคล่วของโอกันดั้มจึงไม่ลดลงมามากนัก แต่เนื่องจากไม่มีGNไดรฟ์แล้ว เกราะฟุลอาเมอร์ที่ใช้อนุภาคGNมากจึงไม่เหมาะกับการต่อสู้และไม่มีการใช้งาน

แหล่งข้อมูลอื่น
เว็บไซต์อย่างเป็นทางการ  
เว็บไซต์อย่างเป็นทางการ
# ไรชส์อุนมิทเทิลบาร์ไคท์
อำนาจอธิปไตยซึ่งประมุขขึ้นโดยตรงต่อจักรพรรดิราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, ราชบัณฑิตยสถาน, 2550, หน้า 391  หรือทับศัพท์ว่าไรชส์อุนมิทเทิลบาร์ไคท์  เป็นสถานะเอกสิทธิ์ทางการเมืองตามระบบเจ้าขุนมูลนายที่จักรพรรดิแห่งจักรวรรดิโรมันอันศักดิ์สิทธิ์มอบให้แก่จักรพรรดินครอิสระ รัฐคริสตจักร หรือราชรัฐ รัฐที่ได้รับ "ไรชส์อุนมิทเทิลบาร์ไคท์" เช่น แอบบีดินแดนที่อยู่ภายใต้การปกครองโดยตรงของจักรวรรดิโรมันอันศักดิ์สิทธิ์และสภานิติบัญญัติ (Reichstag) โดยไม่ตัองมีเจ้าผู้ครองอื่นเป็นตัวกลาง ในภาษาสมัยปัจจุบันก็หมายถึงรูปแบบของรัฐที่ปกครองตนเอง

 ผลได้ผลเสีย 
ผลได้ของการมีไรชส์อุนมิทเทิลบาร์ไคท์ คือสิทธิในการเรียกเก็บภาษีและค่าธรรมเนียม มีตลาด พิมพ์เหรียญกษาปณ์ มีกองทัพ และมีระบบยุติธรรมของตนเองได้ สิทธิหลังสุดอาจจะรวม “ศาลเลือด” (Blutgericht) หรือศาลอาญาที่มีสิทธิลงโทษผู้ทำผิดถึงประหารชีวิตได้ สิทธิเหล่านี้ขึ้นอยู่การการมอบให้ในพระราชประกาศสิทธิโดยพระจักรพรรดิ

ผลเสียของมีไรชส์อุนมิทเทิลบาร์ไคท์อาจจะรวมทั้งการเข้ายุ่งเกี่ยวโดยตรงโดยตรงของจักรวรรดิ เช่นที่เกิดขึ้นหลายครั้งในเมืองทางตะวันตกเฉียงใต้หลังจากสงครามชมาคาลดิค (Schmalkaldic War) และการจำกัดหรือการสูญเสียสิทธิที่ได้รับมอบทั้งหมดถ้าพระจักรพรรดิหรือสภานิติบัญญัติไม่สามารถปกป้องสิทธิดังกล่าวได้จากการต่อต้านหรือรุกรานจากภายนอก เช่นที่เกิดขึ้นระหว่างสงครามมหาสัมพันธมิตรครั้งที่หนึ่งของสงครามการปฏิวัติฝรั่งเศส (French Revolutionary Wars) หรือระหว่างสงครามมหาสัมพันธมิตรครั้งที่สองในสงครามนโปเลียน สนธิสัญญาลูเนวิลล์ ที่ลงนามกันเมื่อวันที่ 9 พฤษภาคม ค.ศ. 1801 ระหว่างสาธารณรัฐฝรั่งเศสและจักรวรรดิโรมันอันศักดิ์สิทธิ์ ระบุให้พระจักรพรรดิสละพระราชสิทธิทุกอย่างที่มีต่อจักรวรรดิโรมันอันศักดิ์สิทธิ์ ในการประชุมครั้งสุดท้ายของชสภานิติบัญญัติแห่งจักรวรรดิโรมันอันศักดิ์สิทธิ์  ในปี ค.ศ. 1802 ถึงปี ค.ศ. 1803 หรือที่เรียกว่า “การปฏิรูปดินแดนในเยอรมนี” จักรพรรดินครอิสระและอิมพีเรียลแอบบีเกือบทั้งหมดต่างก็สูญเสีย “ไรชส์อุนมิทเทิลบาร์ไคท์” และถูกผนวกเข้าเป็นส่วนหนึ่งของรัฐราชวงศ์ต่างๆ

 ปัญหาในความเข้าใจจักรวรรดิโรมันอันศักดิ์สิทธิ์ 
การที่จะทำความเข้าใจถึงการมอบหรือการใช้ “ไรชส์อุนมิทเทิลบาร์ไคท์” ทำให้ประวัติของจักรวรรดิโรมันอันศักดิ์สิทธิ์เป็นระบบที่ยากต่อการเข้าใจ โดยเฉพาะในบรรดานักประวัติศาสตร์ แม้แต่โดยนักประวัติศาสตร์ร่วมสมัยเช่นโยฮันน์ โวล์ฟกัง ฟอน เกอเธอ และ โยฮันน์ กอทท์ลีบ ฟิคท์ (Johann Gottlieb Fichte) ผู้เรียกจักรวรรดิว่า “มหายักษ์”  ในกลางคริสต์ศตวรรษที่ 19 นักประวัติศาสตร์ผู้เขียนเกี่ยวกับจักรวรรดิว่าไม่เป็นทั้ง “โรมัน” และ ไม่ทั้ง “ศักดิ์สิทธิ์” หรือ ไม่แม้แต่เป็น “จักรวรรดิ” เมื่อเทียบกับ “จักรวรรดิบริติช” มีความเห็นว่าจักรวรรดิโรมันอันศักดิ์สิทธิ์เป็นความล้มเหลวอันใหญ่หลวงที่รุ่งเรืองถึงจุดสูงสุดเมื่อต้นยุคกลาง และเสื่อมโทรมลงตั้งแต่บัดนั้นเป็นต้นมาJames Bryce (1838-1922), Holy Roman Empire, London, 1865.  หลังจากการตีพิมพ์งานของเจมส์ ไบรซ์ชิ้นใหญ่เกี่ยวกับจักรวรรดิที่มีชื่ออันเหมาะสมว่า “จักรวรรดิโรมันอันศักดิ์สิทธิ์” เป็นเวลาเกือบหนึ่งร้อยปี ทัศนคตินี้ก็เป็นทัศนคติของนักประวัติศาสตร์ของสมัยใหม่ตอนต้นเกือบทุกคนเรื่อยมา ซึ่งมีส่วนในการวางรากฐานของปรัชญาเกี่ยวกับประวัติศาสตร์เยอรมันที่เป็นที่โต้แย้งกันที่เรียกว่า “วิถีพิเศษ”  (Sonderweg)James Sheehan, German History 1770-1866, Oxford, Oxford University Press, 1989.  Introduction, pp. 1-8.
# เน็ดส์อะตอมิกดัสต์บิน
เน็ดส์อะตอมิกดัสต์บิน (Ned's Atomic Dustbin) เป็นวงเกรโบร็อกจากประเทศอังกฤษ ก่อตั้งวงใน เมืองสเตาร์บริดจ์ เวสต์มิดแลนส์ ในประเทศอังกฤษ ตั้งแต่ปี 1987

 ผลงาน 

 อัลบั้ม 
ปีชื่อค่ายข้อมูลอื่น1990BiteChapter 221991God FodderFurtiveอัลบั้มแรก1992And Besides...Are You Normal?อัลบั้มที่สอง19940.5221995Brainbloodvolumeสตูดิโออัลบั้มสุดท้าย1998IntactSonyอัลบั้มรวมเพลง2001One More, No MoreGig2003Terminally GroovyCastle2004SessionShakedown2007Some Furtive Years - A Ned's AnthologyCamdenCompilation</td>

 ซิงเกิลและอีพี 
ปีเพลงค่ายUK Singles ChartUS Modern Rockhttp://www.billboard.com/bbcom/retrieve_chart_history.do?model.vnuArtistId=11375&model.vnuAlbumId=499894Other informationMay 1990The Ingredients epChapter 22  First releaseJuly 1990Kill Your Television53  October 1990Until You Find Out51  March 1991HappyFurtive1611First release on Sony. #11 US Modern Rock.September 1991Trust21 EP 1991Grey Cell Green 24US Release. #24 US Modern Rock  1992Kill Your Television  US ReleaseOctober 1992Not Sleeping Around191#1 US Modern Rock (in 1993)December 1992Intact36  February 1993Walking Through Syrup 13European/Australian/American Release. #13 US Modern Rock 1993Saturday NightColumbia 26Cover of the Bay City Rollers track. #26 US Modern RockMarch 1995All I Ask Of Myself Is That I Hold TogetherFurtive33  May 1995The Black Dog and Beaumont Hannant Remixes  Remix EP of single All I Ask of Myself Is That I Hold TogetherJuly 1995Stuck64  June 2006HibernationSpitfirepink   

 Video and DVD 
YearTitleLabelOther information1991Nothing Is CoolSMV EntertainmentLive and on tour footage1993Lunatic MagnetsMock interview and music videos2003Shoot The Neds! in concertSecret FilmsLive, 1 June 20022007...Don't ExistTwelve42 FilmsDocumentary / Live
# รัฐของจักรวรรดิโรมันอันศักดิ์สิทธิ์
รัฐของจักรวรรดิ (โรมันอันศักดิ์สิทธิ์)  คือ “หน่วย” ที่เป็น “รัฐ” ในจักรวรรดิโรมันอันศักดิ์สิทธิ์Holy Roman Empireที่มีสิทธิในการออกเสียงในสภานิติบัญญัติแห่งจักรวรรดิโรมันอันศักดิ์สิทธิ์ รัฐหลายรัฐไม่มีที่นั่งในจักรวรรดิ หรือเป็นรัฐที่มีที่นั่งแต่ไม่มีสิทธิออกเสียง หรือมีสิทธิในการเป็นปกครองตนเองภายใต้การกำกับของจักรพรรดิ รัฐของจักรวรรดิโรมันอันศักดิ์สิทธิ์แต่ละรัฐไม่ขึ้นต่อประมุขของรัฐของจักรวรรดิอื่น ๆ  แต่ขึ้นตรงต่อสมเด็จพระจักรพรรดิ นอกจากนั้นประมุขของรัฐในจักรวรรดิก็ยังมีสิทธิและอภิสิทธิ์หลายอย่างที่รวมทั้งสิทธิในการปกครองดินแดนของตนเองบ้าง

 องค์ประกอบ 
รัฐในจักรวรรดิอาจจะเป็นได้ทั้งรัฐฆราวาส (ซึ่งเรียกว่าราชรัฐ) หรือรัฐคริสตจักร รัฐคริสตจักรของจักรวรรดิส่วนใหญ่มีประมุขเป็นเจ้าชายบิชอป อาร์ชบิชอป บิชอป และอธิการอาราม (Abbot) ส่วนรัฐฆราวาสปกครองโดย เจ้าชาย แกรนด์ดยุก ดยุก เคานท์แพลาทิน มากราฟ และเคานท์ หรือแลนด์กราฟ ประมุขเหล่านี้มีส่วนร่วมในการออกเสียงเลือกตั้งพระมหากษัตริ์เยอรมันเป็นเจ้าชายผู้มีสิทธิ์เลือกตั้ง ประมุขทั้งหมดมีตำแหน่งรองจากพระมหากษัตริย์ยกเว้นพระมหากษัตริย์แห่งโบฮีเมีย นอกจากกลุ่มนี้แล้วก็ยังมีจักรวรรดินครอิสระที่มีสิทธิออกเสียง แต่เสียงที่ออกเป็นเพียงเสียงเสนอเท่านั้น

การมอบฐานะให้เป็นรัฐของจักรวรรดิมักจะเป็นส่วนหนึ่งของการเป็นดินแดนในจักรวรรดิ ซึ่งเดิมสมเด็จพระจักรพรรดิเท่านั้นที่ทรงมีสิทธิในการมอบฐานะเช่นที่ว่า แต่ในปี ค.ศ. 1653 ก็ได้มีการเปลี่ยนแปลงเพื่อจำกัดสิทธิของสมเด็จพระจักรพรรดิลงบ้าง การก่อตั้งรัฐใหม่ต้องได้รับการอนุมัติจากสภาผู้เลือกตั้ง ประมุขผู้ได้รับเลือกต้องยอมรับการเสียภาษีให้แก่หลวง และการส่งกองทหารเมื่อได้รับการเรียกร้องจากจักรวรรดิ นอกจากนั้นก็ยังต้องสมัครเข้าเป็นสมาชิกในหนึ่งในเครือราชรัฐ
# อิมพีเรียลแอบบีย์
อิมพีเรียลแอบบี (,) สังฆารามหลวง คือบ้านพักของนักบวชคาทอลิกในจักรวรรดิโรมันอันศักดิ์สิทธิ์Holy Roman Empire ซึ่งได้รับ “อิมพีเรียลอิมมีเดียซี”  เป็น “ดินแดนอธิปไตย” ที่ขึ้นตรงต่อสมเด็จพระจักรพรรดิ (ไม่ว่าจะมีขนาดเล็กเท่าใดก็ตาม) สิทธิที่ได้รับทำให้ได้รับผลประโยชน์ต่างๆ เช่นสิทธิในการเก็บภาษีต่าง ๆ และสิทธิในการมีศาลยุติธรรม

ประมุขของอิมพีเรียลแอบบีมีตำแหน่งเป็น “อิมพีเรียลอธิการอาราม” (Imperial abbot) ถ้าเป็นระดับไพรออรีหรือโพรโวสต์ (Reichspropstei) ก็จะมีตำแหน่งเป็น “อิมพีเรียลไฟรเออร์” (Reichspropst) ถ้าอารามมีฐานะเป็นราชรัฐชั้นพรินซิพาลิตี (ecclesiastical principality) ก็จะปกครองโดย “เจ้าชายอธิการอาราม” (Fürstabt หรือ Fürstpropst) ที่เทียบเท่ากับตำแหน่ง “มุขนายกผู้ครองนคร” (Fürstbischof) แต่โดยทั่วไปแล้วบ้านพักนักบวชเหล่านี้จะมีขนาดเล็กมากที่เรียกว่า “อิมพีเรียลพรีเลต” (Imperial prelates หรือ Reichsprelaten) ที่รวมกันแล้วมีเพียงเสียงเดียวในการออกเสียงในสภานิติบัญญัติของจักรวรรดิ (Reichstag) ต่อมาในปี ค.ศ. 1575 “อิมพีเรียลพรีเลต” ก็แบ่งออกเป็น 2 คณะ คือ “คณะอิมพีเรียลพรีเลตแห่งชวาเบีย” (Swabian College of Imperial Prelates) และ “คณะอิมพีเรียลพรีเลตแห่งไรน์” (Rhenish College of Imperial Prelates)

สิ่งที่เกิดขึ้นได้คือประมุขของบ้านนักบวชอื่น ๆ อาจจะมีตำแหน่งที่คล้ายคลึงกับที่กล่าวแม้ว่าจะไม่ได้รับ “อิมพีเรียลอิมมีเดียซี” เช่น เจ้าชายบิชอปแห่งเซนต์กอลล์ที่มีตำแหน่งเป็น “มุขนายกผู้ครองนคร” มาจนเมื่อแอบบีไม่ได้ขึ้นกับคณะนักบวชอีกในปี ค.ศ. 1710

อิมพีเรียลแอบบีบางแห่งก็ถูกยุบระหว่างการปฏิรูปศาสนาฝ่ายโปรเตสแตนต์ บ้างก็ถูกผนวกเข้าเป็นส่วนหนึ่งของดินแดนอื่น แต่ส่วนใหญ่แล้วมาเปลี่ยนมือไปเป็นของฆราวาสระหว่างการปฏิวัติฝรั่งเศส สงครามนโปเลียน และหลังสงครามโดยเฉพาะระหว่าง การปฏิรูปดินแดน (Reichsdeputationshauptschluss) ของเดือนกุมภาพันธ์ ค.ศ. 1803 บ้านนักบวชใดที่ยังหลงเหลืออยู่ก็สูญเสียอิมพีเรียลอิมมีเดียซีเมื่อจักรวรรดิโรมันอันศักดิ์สิทธิ์ถูกยุบเลิกในปี ค.ศ. 1806
# อิมูสอินเดอะมอร์นิง
อิมูสอินเดอะมอร์นิง    เป็นรายการทอล์กโชว์ทางวิทยุ ดำเนินรายการโดย ดอน อิมูส ออกอากาศทางสถานีวิทยุ WABC เอเอ็ม 77 กิโลเฮิร์ตซ์ ในนิวยอร์กซิตี และมีการถ่ายทอดสดไปยังสถานีวิทยุทั่วประเทศ สำหรับฉบับโทรทัศน์ออกอากาศทางฟ็อกซ์บิสซิเนสโดยเริ่มวันที่ 5 ตุลาคม 2552 

 ประวัติ 

รายการออกอากาศครั้งแรกทางสถานีวิทยุ WNBC เอเอ็ม 66 กิโลเฮิร์ตซ์ ในปี  1971 เมื่อสถานียุติการออกอากาศ และเปลี่ยนเป็น WFAN รายการก็ยังออกอากาศจนถึงปี 2550 รายการได้ย้ายการออกอากาศไปยังสถานี  WABC เอเอ็ม 77 กิโลเฮิร์ตซ์ และออกอากาศจนถึงปัจจุบัน

 ฉบับโทรทัศน์ 

สำหรับฉบับโทรทัศน์ของรายการนี้ ออกอากาศครั้งแรกในวันที่ 3 กันยายน 2539 ทางสถานีโทรทัศน์ MSNBC จนถึงวันที่ 12 เมษายน 2550 รายการได้ยุติลง ตามคำสั่งของสถานี และย้ายการออกอากาศไปยังสถานี RFD-TV โดยเริ่มวันที่ 3 ธันวาคม 2550 และวันที่ 22 สิงหาคม 2552 รายการก็ยุติไปอีกครั้ง ตามคำสั่งของสถานี และในเดือนตุลาคม 2552 รายการจะย้ายการออกอากาศไปที่ช่อง ฟ็อกซ์บิสซิเนส โดยเริ่มออกอากาศในวันที่ 5 ตุลาคม 2552
# โรมิโอ + จูเลียต
โรเมโอ + จูเลียต   เป็นภาพยนตร์แนวโรแมนติกอาชญากรรมที่ออกฉายในปี พ.ศ. 2539 กำกับและเขียนบทโดย บาซ เลอห์มานน์ ดัดแปลงจากละครโศกนาฏกรรม โรเมโอและจูเลียต ผลงานประพันธ์ในปี พ.ศ. 2138 (ค.ศ. 1595) ของวิลเลียม เชกสเปียร์  นำแสดงโดย ลีโอนาร์โด ดิแคพรีโอ ในบท โรเมโอ มอนตะคิว (ได้รับรางวัล Blockbuster Entertainment Awards สาขานักแสดงชายโรแมนซ์ขวัญใจคนดู) และแคลร์ เดนส์ ในบท จูเลียต คาปุเล็ต

ภาพยนตร์ดัดแปลงเนื้อหาจากบทละครดั้งเดิม ที่เหตุการณ์ในท้องเรื่องเกิดขึ้นที่เมืองเวโรนา ตอนเหนือของอิตาลี ในคริสต์ศตวรรษที่ 16  เป็นเหตุการณ์ในยุคปัจจุบัน ที่เมืองชายทะเลแห่งหนึ่งในเม็กซิโก Romeo + Juliet filming locations มีชายหาดสมมุติชื่อ หาดเวโรนา บทสนทนาในเรื่อง ใช้สำนวนภาษาดั้งเดิมของเชกสเปียร์ แต่เปลี่ยนแปลงอุปกรณ์ประกอบฉากเป็นสิ่งของในยุคปัจจุบัน เช่นฉากดวลดาบในบทละครต้นฉบับ ก็เปลี่ยนเป็นฉากดวลปืนพกในปั๊มน้ำมัน, ฉากวิ่งไล่ล่า ก็เปลี่ยนเป็นฉากแข่งรถยนต์  ความแค้นระหว่างตระกูลมอนตะคิว กับตระกูลคาปุเล็ต ก็เปลี่ยนเป็นการแข่งขันทางการค้าระหว่างบริษัทของทั้งสองตระกูล

ดนตรีประกอบภาพยนตร์ แต่งโดยเครก อาร์มสตรอง, Nellee Hooper และ Marius De Vries  ประกอบกับเพลงอัลเทอร์เนทีฟร็อกและป็อปตามสมัยนิยม ของเรดิโอเฮด, เดอะ คาร์ดิแกนส์, การ์เบจ และศิลปินอื่น ๆ เช่น  Butthole Surfers, Gavin Friday, Everclear

ภาพยนตร์ประสบความสำเร็จทั่วโลก มียอดจำหน่ายบัตรถึง 147 ล้านดอลลาร์สหรัฐ จากงบประมาณสร้าง 14.5 ล้านดอลลาร์สหรัฐ  และได้รับคำชื่นชมในเชิงบวกจากผู้ชมเว็บไซต์ Rotten Tomatoes   แต่โรเจอร์ อีเบิร์ต จากหนังสือพิมพ์ชิคาโกซันไทม์ส ไม่ชอบภาพยนตร์เรื่องนี้ และให้เพียง 2 ดาว จาก 4 ดาว   

ภาพยนตร์ได้ออกฉายในเทศกาลภาพยนตร์นานาชาติเบอร์ลิน และได้รับการเสนอชื่อเข้าชิงรางวัลหมีทอง สาขาภาพยนตร์ยอดเยี่ยม และเข้าชิงรางวัลออสการ์ สาขาการออกแบบศิลป์ยอดเยี่ยม http://www.imdb.com/title/tt0117509/awards Retrieved 2007-10-14

ภาพยนตร์ฉบับที่ฉายในประเทศไทย ใช้บทพากย์ที่ดัดแปลงจากพระราชนิพนธ์แปล ของพระบาทสมเด็จพระมงกุฎเกล้าเจ้าอยู่หัว ดัดแปลงสำนวนโดยหม่อมเจ้าทิพยฉัตร ฉัตรชัย

 นักแสดง 
 มอนตะคิว 
 ลีโอนาร์โด ดิ คาปริโอ เป็น โรเมโอ มอนตะคิว
 ไบรอัน เดนเนฮี เป็น เท็ด มอนตะคิว (พ่อโรเมโอ)
 คริสตินา พิคเคิลส์ เป็น แคโรไลน์ มอนตะคิว (แม่โรเมโอ)
 แดช ไมฮ็อก เป็น เบ็นโวลิโอ มอนตะคิว (ลูกพี่ลูกน้องโรเมโอ)

 คาปุเล็ต 
 แคลร์ เดนส์ เป็น จูเลียต คาปุเล็ต
 พอล ซอวิโน เป็น ฟุลเกนชิโอ คาปุเล็ต (พ่อจูเลียต)
 ไดแอน เวนอรา เป็น กลอเรีย คาปุเล็ต (แม่จูเลียต)
 จอห์น เลกูอิซาโม เป็น ติบอลท์ คาปุเล็ต (ลูกพี่ลูกน้องจูเลียต)
 มิเรียม มาร์โกลีส เป็น แม่นมจูเลียต
 วินเซ็นต์ ลาเรสกา เป็น อาบรา

 ผู้เกี่ยวข้อง 
 แฮร์โรลด์ แพร์ริโน เป็น เมอร์คิวชิโอ (เพื่อนโรเมโอ)
 พีท โพสเทลเวท เป็น บาทหลวงลอเรนซ์
 พอล รัดด์ เป็น เดฟ แพรีส (ลูกชายนายกเทศมนตรี)
 วอนดี เคอร์ติส-ฮอลล์ เป็น กัปตันพรินซ์ (หัวหน้าตำรวจ)